EkBass/fiwiki-20250220-pages-articles huggingface dataset:
Latvian yliopisto

Latvian yliopisto () on Riiassa sijaitseva Latvian vanhin yliopisto. Yliopisto on perustettu vuonna 1919 ja siellä opiskelee noin 28 000 opiskelijaa. Akateemista suoritusta mittaavalla listalla Latvian yliopisto on sijalla 1446. ==Historia== Vuoteen 1919 saakka Latvian ainut korkeamman asteen oppilaitos oli Riian polytekninen instituutti, joka oli perustettu vuonna 1862. Ensimmäisessä maailmansodassa sen henkilöstö evakuoitiin Moskovaan etenevien saksalaisten tieltä. Sen henkilöstö palasi Riikaan toukokuussa 1918, jolloin Latvia oli jo julistautunut itsenäiseksi ja maan hallinto harkitsi yliopiston perustamista. Uusi yliopisto avasikin ovensa 28. syyskuuta 1919. Tuolloin yliopistossa toimi yhdeksän tiedekuntaa, 110 opettajaa ja 940 oppilasta. Maailmansotien välisenä aikana ja 1930-luvulla siellä toimi jo 946 opettajaa ja 7 200 oppilasta. Alun perin yliopisto toimi vain kahdessa rakennuksessa, mutta 1930-luvulla rakennusten määrä oli kasvanut jo 17:ään. Yliopiston toiminta jatkui toisen maailmansodan aikana, mutta sille asettivat rajoituksia ensin Neuvostoliitto ja sittemmin Natsi-Saksa. Vuonna 1944 monet yliopiston henkilökunnasta lähtivät pakolaisiksi Saksaan ja Ruotsiin maahan jälleen etenevien neuvostojoukkojen tieltä. Latvian neuvostomiehityksen aikana toiminta jatkui edelleen, mutta Neuvostoliiton muiden yliopistojen mallin mukaisesti. Se nimettiin uudelleen Pēteris Stučkan valtionyliopistoksi ja monet sen toiminnoista siirrettiin Latvian tiedeakatemialle. Neuvostokauden lopulla yliopistoon kuului 13 tiedekuntaa, 670 opettajaa ja noin 6 700 oppilasta. Latvian itsenäisyyden palauttamisen jälkeen vuonna 1991 yliopistosta tuli maan koulutuksen lippulaiva. Silti koulutuksen määrärahoja leikattiin ja monet yliopiston opettajista joutuivat tekemään yliopistotyön lisäksi yhtä tai kahta muuta työtä. Maahan avattiin lisäksi muita pienempiä yliopistoja. Itsenäisyyden jälkeen otettiin käyttöön myös lukukausimaksut. ==Tiedekunnat== Yliopistoon kuuluu kolmetoista tiedekuntaa: *biologian tiedekunta *kemian tiedekunta *fysiikan ja matematiikan tiedekunta *kauppatieteiden ja johtamisen tiedekunta *kasvatustieteen ja psykologian tiedekunta *maantieteen ja geologian tiedekunta *historian ja filosofian tiedekunta *oikeustieteellinen tiedekunta *lääketieteellinen tiedekunta *uusien kielten tiedekunta *filologian ja humanististen tieteiden tiedekunta *sosiaalitieteiden tiedekunta *teologinen tiedekunta *tietojenkäsittelytieteen tiedekunta ==Lähteet== ==Aiheesta muualla== *Latvian yliopiston kotisivu Luokka:Latvian yliopistot Luokka:Riika
Riian teknillinen yliopisto

Riian teknillinen yliopisto () on Riiassa, Latviassa sijaitseva yliopisto. Yliopisto koostuu kahdeksasta tiedekunnasta. Riian teknillisessä yliopistossa opiskelee vuosittain noin 17 000 opiskelijaa. ==Historia== Riian teknillistä yliopistoa edeltänyt Riian polyteknillinen opisto perustettiin vuonna 1862. Ensimmäisen maailmansodan aikana polyteknillinen opisto siirrettiin Moskovaan. Sodan jälkeen osa tiedekunnista palasi Riikaan, ja ne liitettiin Latvian yliopistoon. Osa tiedekunnista jäi Venäjälle. Vuonna 1958 Riian polyteknillinen opisto perustettiin uudelleen Riikaan. Vuonna 1990 opiston nimi muutettiin Riian teknilliseksi yliopistoksi. == Lähteet == ==Aiheesta muualla== *Riian teknillisen yliopiston kotisivu Luokka:Latvian yliopistot Luokka:Riika
Vladimir Dekanozov

Vladimir Georgijevitš Dekanozov (Dekanozišvili) (; ; kesäkuu 1898 – 23. joulukuuta 1953) oli neuvostoliittolainen diplomaatti ja poliitikko, joka johti maansa ulkomaantiedustelua 1930-luvun lopulla. Syntyperältään hän oli georgialainen. Kesällä 1940 Dekanozov toimi keskeisesti Liettuan liittämisessä Neuvostoliittoon. Tämän jälkeen hän siirtyi maansa suurlähettilääksi Berliiniin, missä virassa hän oli siihen saakka kunnes Saksa hyökkäsi Neuvostoliittoon. Marraskuussa 1940 hän osallistui ulkoasiainkansankomissaari Vjatšeslav Molotovin ja Saksan johdon välisiin, tuloksettomiksi jääneisiin neuvotteluihin. Vuonna 1944 Dekanozov toimi Molotovin sijaisena Suomen ja Neuvostoliiton välisen aseleposopimuksen allekirjoittamistilaisuudessa. Lavrenti Berijan läheisenä työtoverina tunnettu Dekanozov nimitettiin myöhemmin Georgian SNT:n sisäministeriksi. Hänet erotettiin vuonna 1953 Stalinin kuoltua ja Berijan kukistuttua, tuomittiin kuolemaan "rikoksista Neuvostoliiton valtiota vastaan" ja teloitettiin saman vuoden lopulla. ==Lähteet== *Otavan iso tietosanakirja, osa 2 (2. painos). Helsinki: Otava, 1962 Luokka:Neuvostoliittolaiset poliitikot Luokka:Neuvostoliiton korkeimman neuvoston jäsenet Luokka:Neuvostoliiton suurlähettiläät Luokka:Neuvostoliittolaiset teloitetut Luokka:Vuonna 1898 syntyneet Luokka:Vuonna 1953 kuolleet
Kristin Otto

Kristin Otto (s. 7. helmikuuta 1966 Leipzig, Itä-Saksa) on saksalainen uimari, joka edusti urheilu-urallaan Saksan demokraattista tasavaltaa. Hän voitti historian ensimmäisenä naisena kuusi kultamitalia yksittäisissä olympialaisissa Soulissa 1988: 50 m:n vapaauinnissa, 100 m:n vapaa-, perhos- ja selkäuinneissa sekä 4 × 100 m:n vapaa- ja sekauintiviesteissä.http://www.northnet.org/stlawrenceaauw/timelne5.htm Vuoden 1982 MM-kilpailuissa Otto voitti kultaa 100 m:n selkäuinnissa sekä 4 × 100 m:n vapaa- ja sekauintiviesteissä. Vuoden 1986 MM-kilpailuissa hän voitti 100 m:n vapaauinnin, 200 m:n sekauinnin ja oli mukana DDR:n voitokkaissa 4 × 100 m:n vapaa- ja sekauintiviestijoukkueissa. Lisäksi Otto sai hopeaa 50 m:n vapaa- ja 100 m:n perhosuinneissa. Otto voitti EM-kultaa 100 m:n vapaa-, perhos- ja selkäuinneissa vuonna 1987 sekä 100 m:n selkäuinnissa 1989. Kristin Otto lopetti uimarinuransa vuonna 1989 ja on sen jälkeen toiminut urheilutoimittajana jälleenyhdistyneen Saksan televisiossa. Swimming World Magazine nimesi Kristin Otton ”vuoden naisuimariksi” vuosina 1984, 1986 ja 1988. Tittelit mitätöitiin kaikkien muiden Saksan demokraattista tasavaltaa edustaneiden uimarien tavoin vuonna 2013 DDR:n systemaattisen dopingohjelman vuoksi. Hän oli vuosina 1988 ja 1989 Saksan demokraattisen tasavallan vuoden urheilija. == Lähteet == == Aiheesta muualla == Luokka:Saksalaiset uimarit Luokka:Itäsaksalaiset olympiavoittajat Luokka:Vuonna 1966 syntyneet Luokka:Elävät henkilöt
Paul Heyman

Paul Heyman (s. 11. syyskuuta 1965)Paul Heyman Wrestlingdata- sivustollaViitattu 25.7.2024 on yksi vapaapainipromootion Extreme Championship Wrestlingin perustajista. ECW:n mentyä vararikkoon alkuvuodesta 2001, Heyman on esiintynyt World Wrestling Entertainmentin riveissä selostajana, SmackDown- brandin toimitusjohtajana, sekä managerina.Paul Heyman WWE-sivustollaViitattu 25.7.2024 Heyman teki paluun WWEhen vuonna 2012 oltuaan jokusen vuoden poissa. Nykyään hän toimii Roman Reignsin managerina. Heyman valittiin vuonna 2024 WWE Hall of Fame kunniagalleriaan.Manager, executive Paul Heyman chosen for WWE Hall of FameViitattu 25.7.2024 ==Lähteet== Luokka:Yhdysvaltalaiset urheiluvaikuttajat Luokka:Vuonna 1965 syntyneet Luokka:Elävät henkilöt Luokka:Showpaini
Daniel Nwoke

Daniel Chimezie Nwoke, pelaajanimeltään Daniel, (s. 16. kesäkuuta 1983 Lagos, Nigeria) on nigerialainen jalkapalloilija, pelipaikaltaan hyökkääjä. Daniel pelasi vuodesta 2001 asti Maltalla ennen siirtoaan Suomeen. Kaudella 2002–2003 hän voitti Maltan I divisioonan maalikuninkuuden 20 maalilla 18 pelissä ja auttoi joukkueensa liigaan. Seuraavalla kaudella huhut veivät häntä Atlético Madridin riveihin ja hän kävi myös belgialaisten liigaseurojen testeissä. Kesällä 2006 Daniel kävi TamU:n testissä ja vakuutti valmentaja Ari Hjelmin. Siirto seuraan tapahtui kuitenkin vasta toukokuussa 2007. Kaudella 2008 Daniel siirtyi Tampereen Pallo-Veikkoihin ensin lainalle ja sitten pysyvästi loppukaudeksi. Daniel teki kaudelle 2009 TPV:n kanssa sopimuksen heinäkuun loppuun. Vuonna 2010 Daniel siirtyi pelaamaan Miesten Ykköstä PK-35:n paitaan Vantaalle, josta hän siirtyi kauden jälkeen vapaalla siirrolla takaisin Maltan pääsarjaan Floriana FC:n riveihin . == Lähteet == ==Aiheesta muualla== * Independent: "Daniel Nwoke Tampere Unitedin testissä" * Pelaajakortti Veikkausliigan sivuilla * Soccerwayn pelaajakortti: Daniel Nwoke * Transfer Markt: Daniel Nwoke Luokka:Nigerialaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1983 syntyneet Luokka:Elävät henkilöt
Vuoden 1958 konklaavi

Vuoden 1958 konklaavi eli paavin valitseva kardinaalien kokous alkoi Sikstuksen kappelissa 25. lokakuuta 1958 ja loppui 28. lokakuuta samana vuonna. Konklaavi valitsi uudeksi paaviksi Angelo Giuseppe Roncallin, joka otti paavilliseksi nimekseen Johannes XXIII:n. == Konklaavin taustaa == Vuoden 1958 konklaavi valitsi seuraajan samana vuonna kuolleelle Pius XII:lle, joka oli ollut paavina yhdeksäntoista vuotta. Konklaavin alkaessa kardinaalikollegioon kuului 51 jäsentä, joiden keski-ikä oli jo suhteellisen korkea. Paavi Pius XII oli nimittänyt uusia kardinaaleja tehtäviinsä viimeksi viisi vuotta ennen konklaavin alkua. Useat kardinaalit olivat yli seitsemänkymmentä vuotta vanhoja, esimerkiksi jo vuoden 1939 konklaavissa ehdolla ollut kardinaali Elia della Costa oli vuoden 1958 konklaavin alkaessa jo 86-vuotias. === Pääehdokkaat === Vanhoillista linjaa edustavista kardinaaleista armenialaissyntyinen Gregorio Pietro Agagianian oli yksi pääehdokkaista. Useiden 1900-luvun konklaavien tapaan muita pääehdokkaita etsittiin Pohjois-Italian suuriempien hiippakuntien johtajien joukosta. Heistä Genovan arkkipiispa Giuseppe Siri oli 52-vuotiaana sangen nuori verrattuna muihin kardinaaleihin, mikä huononsi hänen mahdollisuuksiaan. Konklaavi haki nyt Pius XII:n seuraajaksi ns. "välikauden paavia", jonka pontifikaatin eli paavinkauden tulisi jäädä lyhyemmäksi kuin Pius XII:n yhdeksäntoista vuotta kestänyt pontifikaatti. Pohjois-Italian hiippakuntien johtajista Firenzen Elia della Costa taas oli jo erittäin iäkäs, 86-vuotias, ja useiden kardinaalien mielestä liian vanha paavinistuimelle. Bolognan Giacomo Lercaro taas tunnettiin liian edistyksellisenä, eikä hän siten kelvannut konservatiivisen linjan kannattajille. Milanon arkkipiispa Giovanni Battista Montini olisi voinut olla vahvoilla paavinvaalissa, mutta Pius XII ei ollut koskaan nimittänyt häntä kardinaaliksi, eikä hän täten ollut kelvollinen kandidaatti uudeksi paaviksi. Venetsian patriarkka Angelo Giuseppe Roncalli taas tunnettiin konservatiivisena, mutta myös sovittelunhaluisena ja iältään sangen sopivana, sillä 76-vuotiaana hän oli sopivan ikäinen välikauden paaviksi. == Konklaavin kulku == Vuoden 1958 konklaavin kulusta ei ole tarkkoja tietoja, koska konklaavi pidettiin sääntöjen mukaisesti suljettujen ovien takana, eikä kardinaalien ollut lupa tehdä muistiinpanoja äänestyksen kulusta. Saatavilla olevien vähäisten tietojen mukaan konklaavissa Agagianian ja Roncalli olivat kahdeksan äänestyskerran jälkeen tasoissa, jolloin kardinaalikollegion vanhin jäsen ehdotti kompromissiehdokkaaksi 79-vuotiasta Benedetto Masellaa. Masellan kohottaminen kompromissiehdokkaaksi vei Roncallilta ääniä, mutta ei saanut tarvittavaa kahden kolmasosan enemmistöä. Masellan siirryttyä tukemaan Roncallia, tämä lopulta voitti paavinvaalin kahdennellatoisella äänestyskierroksella. Angelo Giuseppe Roncalli valittiin paaviksi ja hän otti paavilliseksi nimekseen Johannes XXIII. Hän hallitsi paavina vuoteen 1963 asti ja muistetaan ennen kaikkea Vatikaanin toisen kirkolliskokouksen alullepanijana. == Lähteet == * 1958 Konklaavi
Pingu

Pingu on sveitsiläinen lapsille suunnattu animaatiosarja, jossa seurataan nuoren Pingu-nimisen pingviinin elämää. Animaattorit Otmar Gutmann ja Harold Mueckehttp://www.hitentertainment.com/corporate/brandPingu.aspx loivat Pingun vuonna 1984.http://www.pingusenglish.com/parents.htm Suomessa Pingua on esitetty Yleisradion kanavilla. Alkujaan Pingua tehtiin 104 viiden minuutin mittaista jaksoa vuodesta 1986 alkaen. Sarjassa käytettiin vaha- animaatiotekniikkaa ja se luotiin Trickfilmstudiollahttp://www.bcdb.com/cartoons/Other_Studios/T/TrickfilmStudio/ Sveitsissä. Vuonna 1997 tuotettiin 20 minuutin pituinen erikoisjakso "Pingu: Erikoiset häät". Vuonna 2001 brittiläinen HIT Entertainment osti Pingun oikeudet 15,9 miljoonalla punnalla ja on sittemmin tuottanut 52 uutta jaksoa. == Lähteet == == Aiheesta muualla == *Pingun viralliset sivut * * Yle Areena - Pingu Luokka:Lastenohjelmat Luokka:Animaatiosarjat Luokka:Kuvitteelliset linnut Luokka:1980-luvun televisiosarjat
Brunnsviken

Brunnsviken on 3,5 kilometrin pituinen merenlahti Ruotsin kuntien Solnan ja Tukholman välisellä rajalla. Ålkistanin kanavan myötä merenlahdella on yhteys Saltsjöniin. Brunnsvikenin läntisellä rannalla sijaitsevat Hagan linna, Hagaparken ja SAS:n Ruotsin-pääkonttori (Frösundavik). Itäisellä rannalla sijaitsee Bergianin puutarha ja Tukholman yliopistolle kuuluvia laitoksia. Luokka:Tukholman maantiede
Biologinen museo (Tukholma)

Biologinen museo () on museo Tukholman Djurgårdenin saarella. Museon perusti konservaattori Gustaf Kolthoff. Vuonna 1893 valmistuneen museorakennuksen on suunnitellut ruotsalainen arkkitehti Agi Lindegren. Harjakattoisen rakennuksen esikuvana olivat ajan muodin mukaisesti norjalaiset keskiaikaiset sauvakirkot ja viikinkilaivat. Museon päähallissa täytetyt eläimet on aseteltu seiniä panoraamana kiertäviin dioraamoihin, joiden taustoina toimivat taiteilija Bruno Liljeforsin tekemät maalaukset. Ylemmän kerroksen galleriaan johtavat puiset kierreportaat.Fredric Bedoire: Stockholms byggnader: Arkitektur och stadsbild, s. 217. Norstedts, Tukholma 2012. ==Lähteet== == Aiheesta muualla == * Viralliset sivut Luokka:Djurgården Luokka:Tukholman museot Luokka:Luonnonhistorialliset museot
Multics

Multics (Multiplexed Information and Computing Service) oli varhainen osituskäyttöjärjestelmä, jonka kehittämisen MIT, Bell Labs ja General Electric (GE) käynnistivät yhteistyössä vuonna 1964. Tavoite oli valmistua vuonna 1967. Multics ohjelmoitiin alkujaan pääasiassa korkean tason PL/I-ohjelmointikielellä General Electricin Multicsia varten rakentamalle moniprosessoriselle GE-645-suurtietokoneelle. Multics oli varhainen pääasiassa korkean tason ohjelmointikielellä toteutettu järjestelmä (ensimmäinen oli mahdollisesti Burroughs B5000:n MCP). Multicsissa yhdistettiin useita innovaatioita, joista kuitenkin vain osa oli alkuperäisiä Multicsille kehitettyjä. ==Ominaisuudet== Käyttöjärjestelmässä oli tuki virtuaalimuistille. Käyttöjärjestelmässä oli hierarkkinen tiedostojärjestelmä ja siinä oli tuki käyttäjäoikeuslistoille. GE-645 oli jatkokehitystä GE-635:stä. GE-645 oli 36-bittinen tietokone, jossa oli 4 megatavun magneettinen rumpumuisti tallennustilaa varten ja kykeni 435 tuhanteen käskyyn sekunnissa. Multicsin parissa Bell Labsilla työskentelivät Rudd Canaday, Ken Thompson, Dennis Ritchie ja Malcolm Douglas McIlroy. Bell Labsin tehtävä oli avustaa ohjelmoinnissa MIT:n tuottamien määrittelyjen mukaan. Eräiltä näkökulmilta Multics oli epäonnistunut kun taas eräiden mielestä se oli onnistunut. Järjestelmä oli aluksi erittäin hidas ja vuonna 1968 ARPA:n uhattua vetää rahoituksen järjestelmää yksinkertaistettiin. Bell Labs vetäytyi projektista vuonna 1969. Kaupalliseen käyttöön Multics esiteltiin vuonna 1973. MIT myi suoritusaikaa Multics-koneilla ja General Electric menestyi laitteiden toimittajana, mutta GE myi nopeasti tietokoneliiketoimintansa Honeywell- yhtiölle. Multics käytti segmentoitua sivutettua muistiavaruutta. Multics tuki etänä käyttöä päätteiden avulla. Multics:in jälkeen General Electric kehitti General Comprehensive Operating System (GECOS) käyttöjärjestelmän. Bell Labs kehitti Unix-käyttöjärjestelmän. Multics-järjestelmiä ei ole enää käytössä; viimeinen ajettiin alas vuonna 2000. Käyttöjärjestelmän lähdekoodit on julkaistu vuonna 2007. ==Katso myös== * UNIX * Linux * Compatible Time-Sharing System (CTSS) * Dartmouth Time Sharing System (DTSS) == Lähteet == == Kirjallisuutta == * == Aiheesta muualla == * Multicians.org * Multics Mainzin yliopistossa * Final report of the Multics kernel design project (PDF) * Multics--The first seven years Luokka:Käyttöjärjestelmät Luokka:Tietotekniikan historia Luokka:Seulonnan keskeiset artikkelit
Michael Gielen

Michael Andreas Gielen (20. heinäkuuta 1927 Dresden, Saksa – 8. maaliskuuta 2019Dirigent und Komponist Michael Gielen ist tot ) oli itävaltalainen kapellimestari. Gielen toimi vuosina 1969–1971 Belgian kansallisen orkesterin ja vuosina 1980–1986 Cincinnatin sinfoniaorkesterin ylikapellimestarina. Gielen on myöhemmällä urallaan tehnyt yhteistyötä Lounais-Saksan radion sinfoniaorkesterin kanssa ja toiminut sen ylikapellimestarina vuosina 1986–1999. Häntä seurasi Sylvain Cambreling. == Lähteet == Luokka:Itävaltalaiset kapellimestarit Luokka:Vuonna 1927 syntyneet Luokka:Vuonna 2019 kuolleet
Kazimierz Kord

Kazimierz Kord (18. marraskuuta 1930 – 29. huhtikuuta 2021) on puolalainen kapellimestari. Hän opiskeli pianonsoittoa Pietarin konservatoriossa sekä myöhemmin Krakovassa. Kord tunnetaan Varsovan filharmonisen orkesterin pitkäaikaisena ylikapellimestarina (1977–2001). Hän on sen lisäksi johtanut mm. Lounais-Saksan radion sinfoniaorkesteria vuosina 1980–1986. == Lähteet == Luokka:Puolalaiset kapellimestarit Luokka:Vuonna 1930 syntyneet Luokka:Vuonna 2021 kuolleet
Kuutio (täsmennyssivu)

Kuutio voi tarkoittaa ainakin seuraavia asioita: * kuutio, säännöllinen kuusitahkoinen monitahokas * kuutio, luvun kolmas potenssi * kuutiometri, ”kuutio”, tilavuusyksikkö * kuutiosenttimetri, erityisesti moottorien tilavuuksista puhuttaessa ”kuutio”, tilavuusyksikkö * kuutioluku * Kuutio, Vincenzo Natalin ohjaama kanadalainen elokuva vuodelta 1997 * Kuutio (kuinka aurinko voitettiin), Apulannan kymmenes studioalbumi vuodelta 2008 * kuvitteellisia hahmoja: ** Janne Kuutio, Elmer Diktoniuksen samannimisen romaanin päähenkilö ** Kosminen Kuutio, voimanlähde Marvel-kustantamon sarjakuvissa
Kuutio (algebra)

Luvun kuutio on algebrassa luku, joka saadaan, kun alkuperäinen luku korotetaan kolmanteen potenssiin. Luvun x kuutio on x \cdot x \cdot x = x^3. Jos luku x on positiivinen reaaliluku, kuution, jonka sivun pituus on x, tilavuus on x^3. Positiivista kokonaislukua, joka on jonkin kokonaisluvun kuutio, kutsutaan kuutioluvuksi (tai joskus täydelliseksi kuutioksi). Esimerkiksi 27 on kuutioluku, koska 27 = 3^3. == Lähteet == * Cubed – Wolfram MathWorld == Katso myös == * Kuutiojuuri * Neliö (algebra) Luokka:Algebra
Pehr Johan Gylich

Pehr Johan Gylich (1786 Borås – 3. lokakuuta 1875 Turku) oli syntyperältään ruotsalainen kauppias ja arkkitehti. Gylich asettui vuonna 1812 Turkuun, jossa hän toimi Turun palon jälkeen vuosina 1829–1859 Turun kaupunginarkkitehtina. Gylichin suunnittelemat rakennukset edustavat tyylisuunnaltaan empireä. Gylich suunnitteli Turkuun yli 300 rakennusta, joista suurin osa oli puutaloja, mutta joukkoon mahtui myös suurempia kivirakennuksia. Gylichiä on kutsuttu runsaan empiretuotantonsa vuoksi myös "Turun Engeliksi". == Töitä == *Vanhan raatihuoneen muutostyö, Vanha Suurtori 5, Turku (1828) *Brinkkalan talo, Vanha suurtori 3, Turku (1828) *Katedraalikoulu (yhdessä Engelin kanssa), Vanha Suurtori 1, Turku (1830) *Gylichin pylväikkö, Porthaninpuisto, Turku (1830) *Hjeltin talo, Vanha Suurtori (1831) *Domvillan ja viereinen Åhuset, Gezeliuksenkatu 2, Turku (1831) *Talousseuran talo, Hämeenkatu 28, Turku (1831) *Nils Petter Cajanderin talo, nykyinen Åbo Akademin Geologicum, Turku (1832) *Ingmanin talo eli Casagrandentalo, Linnankatu 3, Turku (1833) *Tryckerihuset, Piispankatu 19, Turku (1834) *Sirkkalan vaivaistalo, Kaivokatu 12, Turku (1834) *Vuojoen kartanon päärakennus, Eurajoki C. L. Engelin ja Charles Bassin kanssa (1836) *Turun ruotsalainen teatteri (yhdessä Engelin kanssa), Aurakatu 10, Turku (1838) *Seilin sairaala, Nauvo (1841) *Ekblomin talo (Hôtel du Nord), Läntinen Rantakatu 3, Turku (1844) *Sirkkalan kasarmialueen Kaivokadun pääportti (1847) *Carl Oscar Malmin kuuromykkäkoulu, Agrikolankatu 1 A, Turku (1848) *Kiikoisten kirkko (1851) *Tyrvään uusi kirkko (1855) *Pyhän Henrikin kappeli, Kokemäki (1857) *As Oy Venus, Sirkkalankatu 13, Turku (1857) *Mouhijärven kirkko (1858) == Galleria == File:Turun vanha raatihuone.jpg|Turun vanha raatihuone (muutostyö 1828), Turku File:Brinkkalan_talo_Turku.jpg|Brinkkalan talo (1828), Turku File:Turku Katedralskolan.jpg|Katedraalikoulu (1830), Turku File:Pinella Turku.jpg|Gylichin pylväikkö (1830), Turku File:Säven talo, Gezeliuksenkatu 2, Turku.jpg|Domvillan (1831), Turku File:Hjeltin talo.JPG|Hjeltin talo (1831), Turku File:Svenskateater.JPG|Turun ruotsalainen teatteri (1839), Turku File:Ekblomin talo Hôtel du Nord Turku.jpg|Hôtel du Nord (1844), Turku File:Kiikoisten kirkko.JPG|Kiikoisten kirkko (1851), Kiikoinen File:Tyrvään kirkko Kirkkokadun ja Puistokadun risteyksestä.jpg|Tyrvään kirkko (1855), Tyrvää File:Pyh%C3%A4n_Henrikin_kappeli.jpg|Pyhän Henrikin kappeli (1857), Kokemäki File:Mouhijärvi Church.jpg|Mouhijärven kirkko (1858), Mouhijärvi == Lähteet == * * Uppslagsverket Finland : Pehr Johan Gylich * Empire maaseudulla : Turun jälleenrakennus * == Aiheesta muualla == Luokka:Ruotsalaiset arkkitehdit Luokka:Suomalaiset arkkitehdit Luokka:Vuonna 1786 syntyneet Luokka:Vuonna 1875 kuolleet
Marokko Eurovision laulukilpailussa

Marokko on osallistunut yhden kerran Eurovision laulukilpailuun, vuonna . Maata edusti laulaja Samira Saïd, jonka arabiankielinen kappale Bitakat Hob sijoittui sijalle 18. eli toiseksi viimeiseksi juuri ennen Suomea. Vaikka Marokko on Afrikan maa, se saa osallistua Eurovision laulukilpailuun, sillä se kuuluu Euroopan yleisradiounioniin. Kuten muutkaan Pohjois-Afrikan ja Lähi- idän arabimaat, Marokko ei halua esiintyä samassa kilpailussa Israelin kanssa, joten vain Israelin poissaolo vuonna 1980 mahdollisti maan osallistumisen. Seuraavan kerran Marokko osallistuukin kilpailuun vain, jos Israel ei ole ollenkaan mukana.https://wiwibloggs.com/2020/12/12/could-morocco-re-join- eurovision-fans-cross-fingers-as-israel-and-morocco-normalise- relations/259517/ Vuonna 2018 tuli ilmi että Israel aikoo kutsua vuoden 2019 kilpailuun erilaisia arabimaita. Arabimaat eivät kuitenkaan olleet mukana 7. marraskuuta julkaistulla osallistujaluettelolla. ==Sijoitukset== Vuosi Artisti(t) Kappale Sijoitus Pisteet Lisätietoja Samira Saïd Bitakat Hob 18 7 ==Marokon äänestyshistoria== ===Marokon antamat pisteet=== Marokon antamat pisteet 1980 Maa Pisteet 12 12 10 10 8 8 7 7 6 6 5 5 4 4 3 3 2 2 1 1 Lähteet ===Marokon saamat pisteet=== Marokon saamat pisteet 1980 Maa Pisteet 7 7 Lähteet == Kapellimestarit == Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Marokon kapellimestarit 1980 Marokon kapellimestarit 1980 Marokon kapellimestarit 1980 Marokon kapellimestarit 1980 Vuosi Nimi 1980 Jean Claudric ==Lähteet== ==Aiheesta muualla== * Eurovision.tv: 32 years ago today - Morocco's only ever participation * Esctoday.com: New Moroccan broadcaster aims for EBU membership, Morocco to return in the next few years? Luokka:Eurovision laulukilpailut maittain Luokka:Marokon musiikki
Manuel Rosenthal

Manuel Rosenthal (18. kesäkuuta 1904 – 5. kesäkuuta 2003) oli ranskalainen kapellimestari ja säveltäjä. Hän sai opetusta Maurice Ravelilta. Rosenthal aloitti lapsena viulunsoiton ja pääsi Pariisin konservatorioon vuonna 1918. Vuonna 1934 hänestä tuli Orchestre National de Francen lyömäsoittaja ja apulaiskapellimestari. Hän toimi vuosina 1944–1947 saman orkesterin ylikapellimestarina. Manuel Rosenthal johti Seattlen sinfoniaorkesteria vuosina 1950–1951. Hänen tunnetuimpiin teoksiinsa säveltäjänä kuuluu Jacques Offenbachin musiikkiin perustuva baletti Gaîté Parisienne (1938). Hän kuoli Pariisissa 98-vuotiaana. Luokka:Ranskalaiset kapellimestarit Luokka:Ranskalaiset säveltäjät Luokka:Vuonna 1904 syntyneet Luokka:Vuonna 2003 kuolleet
Inn i evighetens mørke

"Inn i evighetens mørke" on Dimmu Borgirin ensimmäinen EP-julkaisu ja se sisältää 3 kappaletta melodista black metallia. Suomeksi käännettynä se tarkoittaa "ikuisuuden pimeyteen menemistä". Tämä lyhyt EP myytiin loppuun muutamassa viikossa. ==Kappaleet== Kaikki kappaleet säveltänyt ja sanoittanut Silenoz ja Shagrath. A-puoli # # B-puoli # * ==Jäsenet== * Shagrath - rummut, laulu * Silenoz - kitara, laulu * Tjodalv - kitara * Tristan - basso * Stian Aarstad - koskettimet == Aiheesta muualla == * * Luokka:Vuoden 1994 EP:t Luokka:Dimmu Borgirin albumit
TVUPlayer

TVUPlayer on TVU Networksin kehittämä ilmainen P2PTV-ohjelma, jolla on mahdollista katsoa ilmaiseksi ulkomaisia satelliitti- ja kaapeli-tv-kanavia. Ohjelma on ladattavissa laillisesti internetistä ja ensimmäisen vuoden aikana se on ladattu yli 7 miljoonaa kertaa. == Ohjelma- ja kanavatarjonta == Ohjelma sisältää mm. seuraavat kanavat: *Fox *ESPN *Cartoon Network *CBN *Hollywood Movie *Comedy Central *Star TV *Star Sports *scifi *spiketv ==Käyttöliittymä == Ohjeman käyttöliittymässä on vähän tietoa ja se on hyvin yksinkertainen. Ohjelma sisältää yhden kanavalistan ja suosikkilistan. Lisäksi on äänenvoimakkuuden-säädin ja mute- eli vaimennuspainike sekä refresh- eli kuvanpäivityspainike. Ohjelmia voi katsoa ikkunassa tai kokoruututilassa. ==Aiheesta muualla== *Ohjelman viralliset kotisivut *Kuvankaappauksia ohjelmasta Luokka:Televisiotekniikka
Ykskuusi

Ykskuusi on Perämereen työntyvä niemi Simon kunnan Maksniemen kylässä Lapin läänissä. Se on Simoniemen ja Karsikonniemen ohella kunnan huomattavin niemi, ja sitä peittää pääasiassa havupuumetsä. Niemen itä- ja eteläosassa sijaitsee laajahko Ykskuusenhiekka-niminen hiekkaranta- ja matalikkoalue, joka yhdistää niemen Oravaisenkallio-nimiseen saareen. Niemellä sijaitsee myös avosuon ympäröimä kapean väylän kautta mereen yhteydessä oleva Tiironjärvi, jota erottaa Eskonlahdesta Tiironhiekka-niminen niemi. Niemeä ympäröivä vesialue muodostuu itäpuolisesta Eskonlahdesta sekä länsipuolen Kärpän- ja Vanhanrannanlahdista. Niemelle virtaa Maksniemen kylän pohjoispuolelta alkunsa saava lähinnä ojaksi luokiteltava pikkujoki, Kirnuoja, joka haarautuu kahteen väylään niemen pohjoisosassa, ja laskee vetensä Eskonlahteen sekä Tiironjärveen. Täten niemi on tavallaan myös saari. Niemen itäpuolella sijaitsevan Eskonlahden pohjukassa sijaitsee Eskonliete-niminen matalikkoalue. Luokka:Perämeri Luokka:Simon luonto Luokka:Suomen niemet
Fernando Baiano

Fernando Baiano, oikealta nimeltään João Fernando Nelo (s. 18. maaliskuuta 1979 São Paulo, Brasilia) on brasilialainen jalkapalloilija, pelipaikaltaan hyökkääjä. Hän pelaa Real Murcian joukkueessa Espanjan pääsarjassa Primera Divisiónissa. == Aiheesta muualla == * Fernando Baiano Real Murcian sivustolla Luokka:Brasilialaiset jalkapalloilijat Luokka:Vuonna 1979 syntyneet Luokka:Elävät henkilöt
Lemberg

Lemberg voi tarkoittaa seuraavia: *Lvivin kaupungin saksankielinen nimi. Tähän liittyy: **Lemberg, Arena Lviv, jalkapallostadion Lvivissä *Lemberg, Schwabenin Juran korkein huippu *Lemberg, linna lähellä Lembergin kaupunkia Pfalzissa Saksassa. *Lemberg, sukunimenä: ** Bernhard Aarnio (e. Lemberg, 1876–1951), suomalainen agrogeologi ** Birger Lemberg (1891–1926), suomalainen jääkärimajuri ** Birger Lemberg (1927–1999), suomalainen yritysjohtaja ja päätoimittaja, maanviljelysneuvos ** Lauri Lemberg (1887–1965), amerikansuomalainen näytelmäkirjailija, teatterin- ja kuoronjohtaja ** Naëma Lemberg (1869–1959), suomalainen kieltenopettaja ja kouluneuvos ** Olga Lemberg (1857–1940), suomalainen koulunjohtaja ** Rosa Lemberg (1875–1959), amerikansuomalainen laulaja, näyttelijä, kuoronjohtaja ja teatteriohjaaja, ** Siiri Louhi (o.s. Lemberg, (1886–1963), suomalainen ammattiyhdistysvaikuttaja ja sosiaalidemokraattinen poliitikko ==Katso myös== *Aivars Lembergs, liettualainen pormestari ja poliitikko *Schloss Lemberk (Lämberg)
Jarmo Viinanen

Jarmo Viinanen (s. 23. helmikuuta 1959 Imatra) on suomalainen diplomaatti. Hän oli Suomen Ruotsin suurlähettiläs Tukholmassa elokuusta 2014 elokuuhun 2016. Vuosina 2009–2014 Viinanen oli Yhdistyneiden kansakuntien Suomen pysyvän edustuston suurlähettiläs New Yorkissa ja vuosina 2005–2009 tasavallan presidentin kanslian kansliapäällikkö. Vuosina 2000–2005 Viinanen oli tasavallan presidentin ulkopoliittinen neuvonantaja. Hän on työskennellyt ulkoministeriön palveluksessa vuodesta 1988. Viinanen valmistui valtiotieteen maisteriksi Turun yliopistosta vuonna 1987. Hän oli Turun yliopiston ylioppilaskunnan pääsihteeri 1985–1987. Viinanen on yliopiston vuoden alumni 2006. Heinäkuussa 2016 nousi kohu siitä, että Iltalehden mukaan Viinasta epäiltiin alaisiin ja lähetystön vieraisiin kohdistuvasta seksuaalisesta häirinnästä. Ulkoministeriö ilmoitti aloittaneensa sisäisen tarkastuksen Ruotsin-suurlähetystöön. Elokuussa Viinanen vedettiin pois Ruotsista nopeutetussa aikataulussa ja siirrettiin muihin tehtäviin. Lopullisesti Viinasen kohtalosta päätti tasavallan presidentti Sauli Niinistö ja hänen suurlähettilään pestinsä päättyi 19. syyskuuta 2016. Uusi suurlähettiläs Matti Anttonen aloitti tehtävässä 2. tammikuuta 2017. == Lähteet == Luokka:Tasavallan presidentin kanslian kansliapäälliköt Luokka:Vuonna 1959 syntyneet Luokka:Elävät henkilöt Luokka:Suomen suurlähettiläät
Dara Torres

Dara Grace Torres (s. 15. huhtikuuta 1967 Kalifornia) on yhdysvaltalainen uimari. Hän on osallistunut urallaan viisiin kesäolympialaisiin vuosina 1984, 1988, 1992, 2000 ja 2008. Torres on voittanut uransa aikana neljä olympiakultaa. Yksistään vuoden 2000 olympialaisissa hän voitti viisi mitalia. Yhteensä hän on voittanut kaksitoista olympiamitalia.http://www.jewishvirtuallibrary.org/jsource/biography/Torres.html Pekingissä 2008 Torres voitti 4×100 vapaauintiviestissä hopeaa vanhimpana olympiauimarina. Ennen 41-vuotiasta Torresia ennätystä piti hallussaan brittiläinen William Robinson, joka voitti 38-vuotiaana hopeaa rintauinnissa Lontoossa 1908. Torresista tuli kisoissa myös ensimmäinen uimari, joka on noussut palkintokorokkeelle viisissä olympiakisoissa. Torres sijoittui hopealle myös kisojen viimeisenä uintipäivänä 50 metrin vapaauinnissa häviten Saksan Britta Steffenille vain sekunnin sadasosan. Samana päivänä Torres oli mukana Yhdysvaltain sekauintiviestijoukkueessa, joka voitti hopeaa. Dara Torresille ja hänen miehelleen David Hoffmanille syntyi 18. huhtikuuta 2006 Tessa Grace Torres-Hoffmaniksi ristitty tytär.http://www.usoc.org/132_46279.htm == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1967 syntyneet Luokka:Elävät henkilöt
Karsikko

Karsikko voi olla * karsikko, kansanperinteen käsite * Karsikko, Joensuun kaupunginosa * Karsikko, kylä Lieksassa * Karsikko, niemi, kalasatama ja kulmakunta Simossa * Karsikon koulu, oppilaitos Joensuussa * Karsikko, sukunimenä: ** Jussi Ahtinen-Karsikko (1881–1953), suomalainen opettajaseminaarin ja yhteiskoulun johtaja. ru:Карсикко
Koko Taylor

Koko Taylor (oik. Cora Walton, 28. syyskuuta 1928 Shelby County, Tennessee – 3. kesäkuuta 2009 Chicago, Illinois) oli yhdysvaltalainen blueslaulaja. Taylor asui nuorena Memphisissä. Vuonna 1954 hän muutti rekkakuskina työskennelleen aviomiehensä Robert Taylorin kanssa Chicagoon. Koko Taylor alkoi esiintyä kaupungin bluesklubeissa, joissa hänen voimakas äänenkäyttönsä herätti lopulta vuonna 1962 tuottaja Willie Dixonin huomion. Dixon järjesti Taylorille lisää keikkoja sekä levytyssopimuksen. Vuonna 1965 Taylor levytti Chess-yhtiölle suurimman hittinsä, joka oli versio Dixonin alun perin Howlin’ Wolfille tekemästä kappaleesta "Wang Dang Doodle". Single nousi R&B-listoilla; sijalle neljä ja sitä myytiin yli miljoona kappaletta. Tätä onnistumistaan Taylor ei pystynyt enää toistamaan, vaikka jatkoi levyttämistä vuosikymmeniä. Keikkailu USA:ssa 1960-luvun lopulla ja 1970-luvun alussa toi Taylorille paljon uusia faneja. Saatuaan levytyssopimuksen Alligator Recordsille levyt menivät kaupaksi laajemmalle yleisölle. Alligatorille Taylor levytti tusinan verran levyjä. Siinä sivussa hänet on nimetty monesti Grammy-ehdokkaaksi, ja hän on voittanut 25 W.C. Handy -palkintoa (enemmän kuin kukaan muu artisti). Vuonna 1989 Taylor joutui auto-onnettomuuteen. Hän esiintyi 1990-luvulla muutamissa elokuvissa ja avasi 1994 Chicagoon bluesklubin, joka tosin suljettiin 1999. Taylor vaikutti urallaan lukuisiin muihin naislaulajiin, joista voidaan mainita esimerkiksi Bonnie Raitt, Shemekia Copeland, Janis Joplin, Shannon Curfman, ja Susan Tedeschi. Taylor lauloi vielä viimeisinä vuosinaan noin sadassa konsertissa vuodessa. Taylor kuoli 3. kesäkuuta leikkauksen aiheuttamiin komplikaatioihin Chicagossa. == Lähteet == ==Aiheesta muualla== * Koko Taylorin muistokirjoitus Helsingin Sanomissa Luokka:Grammy-palkinnon saajat Luokka:Yhdysvaltalaiset blueslaulajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Vuonna 1928 syntyneet Luokka:Vuonna 2009 kuolleet
Antoni Wit

Antoni Wit (s. 7. helmikuuta 1944 Krakova) on puolalainen kapellimestari ja Varsovan filharmonisen orkesterin ylikapellimestari vuodesta 2002 alkaen. Wit opiskeli orkesterinjohtoa Henryk Czyzin ja sävellystä Krzysztof Pendereckin johdolla. Hän pääsi myöhemmin Pariisiin saamaan opetusta Nadia Boulangerilta. Wit on johtanut muiden muassa Berliinin filharmonikkoja, Staatskapelle Dresdeniä ja BBC:n sinfoniaorkesteria. Varsovan filharmonisen orkesterin ylikapellimestarina hän seurasi vuodesta 2002 Kazimierz Kordia. == Lähteet == == Aiheesta muualla == * * Luokka:Puolalaiset kapellimestarit Luokka:Vuonna 1944 syntyneet Luokka:Elävät henkilöt
Karsikko (Simo)

thumb|Kivirakkaa Kirnuvaarassa. Karsikko (myös Karsikonniemi tai Karsikkoniemi) on Perämereen työntyvä niemi Simon kunnan ja Kemin kaupungin rajalla. Pääosa niemestä sijaitsee Simon kunnan alueella, ja se kuuluu Maksniemen kylään. Niemi on Simoniemen ohella yksi kunnan laajimmista niemistä. Sen edustalla sijaitsee useita saaria, joista suurimmat ovat Laitakari ja Halttari. Saaren rannoilla on pääasiassa loma-asuntoja, ja sen sisäosat ovat metsätalouskäytössä. Karsikko on pääosin havumetsän peittämää kuivahkoa maastoa, jota täplittävät suot ja avosuot. Saaren eteläkärki sekä Karvonranta idässä ovat pääasiassa kivikkoista rantaa, lukuun ottamatta Kitiniemenhiekan, Leuannokan, Röyttänhiekan ja Röynin hiekkaranta-alueita ja rantamatalikkoja. Niemen itärannasta jatkuvat erillisinä nieminä lisäksi Puntarniemen ja Leuannokan niemet. Niemen länsirannalla Ruumiskarinnokan eteläpuolella sijaitsee laaja Mustakallion avokallioalue. Niemen korkein kohta on yli 15 metrin korkeuteen kohoava Kirnuvaara, jonka laella ja rinteillä on kiviröykkiöitä. Niemen eteläkärjessä sijaitsee Karsikon kalasatama. Karsikon entinen kalastajakylä on valtakunnallisesti merkittävä kulttuurihistoriallinen kohde, vaikka suurin osa sen rakennuksista on purettu. Karsikonniemi oli toinen sijoituspaikkavaihtoehto ydinvoimayhtiö Fennovoiman valitessa sijoituspaikkaa ydinvoimalalleen. Ydinvoimala päätettiin rakentaa Pyhäjoelle. ==Lähteet== ==Aiheesta muualla== * Karsikkoniemen yleiskaava: yleiskaavaehdotuksen selostus * Konsulttiyhtiö Pöyry, Fennovoima ja Simon kunta: Karsikkoniemen ydinvoimayleiskaava Luokka:Simon luonto Luokka:Perämeri Luokka:Suomen niemet
Laitakari (Simo)

Laitakari on saari Perämerellä Simon kunnan vesialueella Lapin läänissä. Se sijaitsee Karsikon niemen edustalla Maksniemen kylän eteläpuolella, ja sitä erottaa Karsikon Korppikarinnokasta kapea salmi. Saarella on kesäasuntoja. Muut läheiset saaret ovat Länsikari ja Halttari sekä Junnankarit. Saarella kasvaa lehtimetsää, mutta sen tunnusomaisin piirre on länsirannalla sijaitseva laajahko avokallioalue. Saaren rannat ovat pääosin kivikkoisia. Luokka:Simon saaret
Länsikari

Länsikari voi tarkoittaa ainakin seuraavia maantieteellisiä kohteita: * Länsikari, matalikko Helsingin edustalla * Länsikari, niemi Ulkokrunnin saaressa Iin edustalla * Länsikari, saari Kustavin edustalla * Länsikari, saari Rymättylän edustalla * Länsikari, saari Simon edustalla * Länsikari, saari Uudenkaupungin edustalla.
Karsikkoniemi

Karsikkoniemi voi tarkoittaa seuraavia maantieteellisiä kohteita: * Karsikkoniemi, kylä Kiuruvedellä * Karsikkoniemi, kylä Muoniolla * Karsikko eli Karsikkoniemi, niemi, kalasatama ja kulmakunta Simossa.
Miss Mix

Miss Mix (entinen Mix) oli nuorisolle suunnattu suomalainen aikakauslehti. Lehden sisältöön kuului nuorten muotia, julkisuuden henkilöiden haastatteluja, musiikki- ja elokuva-arvosteluja sekä julisteita. Lehti ilmestyi 12 kertaa vuodessa. Musiikkilehti Mix perustettiin vuonna 1998https://research.tuni.fi/uploads/2020/01/20e01fa8-tanne_kaikki_nyt_moi_2011.pdf. Vuonna 2007 se kuitenkin vaihtoi nimensä ja konseptinsa. Miss Mix jatkoi samaa linjaa kuin Mix, mutta se oli suunnattu tytöille, ja lehdessä oli entistä enemmän kauneus- ja trendivinkkejä. Myös kuvituksen laatuun panostettiin ja kansi vaihtui painavampaan paperiin. Miss Mixin vastaava päätoimittaja oli Antti Aro. Miss Mixin ydinlukijaryhmä oli 14–17-vuotiaat. Miss Mixillä oli verkkosivut, joissa voi muun muassa rekisteröidä oman profiilin, keskustella muiden käyttäjien kanssa ja luoda aiheita keskustelufoorumissa. Verkkosivut uudistuivat viimeistä kertaa syksyllä 2011. Elokuussa 2013 Miss Mixiä kustantava Aller Media ilmoitti lopettavansa lehden. Viimeinen numero ilmestyi 27. syyskuuta 2013. == Lähteet == == Aiheesta muualla == * Miss Mix -lehden virallinen sivusto * Miss Mix – Aller Julkaisut Luokka:Suomalaiset nuortenlehdet
Lissabon (saari)

Lissabon on pieni asumaton saari Perämerellä Simon kunnan vesialueella Lapin läänissä. Saari sijaitsee Simojoen suulta noin 3,5 kilometriä lounaaseen, Saikanselän luoteisosassa, Korkiakarin ja Selkäkarinmatalan saarten välissä. Saaren puusto on pääasiassa lehtimetsää, ja sen eteläosa on maannousun myötä syntynyttä rantaa. Saarella ei veneväylän linjataulun lisäksi ole muita rakennuksia. Luokka:Simon saaret
Neitokainen

Neitokainen (kutsutaan myös nimillä Neitojärvi ja Finlantto), on Kittilän kunnassa vuonna 1991 valmistunut tekolampi Vesikkovaaran rinteellä. Neitokaisen pituus on 116 metriä ja keskisyvyys yhden metrin. Tekolampi on Suomen muotoinen, pituudeltaan tosin vain yksi kymmenestuhannesosa esikuvastaan. Tekolampi-idean keksijä on rakennusmestari Esko Sääskilahti, joka suoritti tarvittavat mittaukset ja merkitsi järven ääriviivat maastoon. Tämän jälkeen allas kaivettiin kaivureilla. Kaivuutyöhön meni aikaa noin viikko, työssä oli kaksi konetta. Neitokainen saa vetensä pohjavedestä, jota etsiessä kaivetusta koekuopasta tuli ”Ahvenanmaa”. Saarimaakunnan sijainti ei ole aivan kohdallaan. Lammen pohjoispään ”käsivarteen” sattui jäämään laskuoja. == Lähteet == == Aiheesta muualla == * Kansalaisen karttapaikan (Maanmittauslaitos) ilmakuva lammesta * Luokka:Kittilän järvet Luokka:Suomen tekojärvet Luokka:Pienoismallit
Michel Piccoli

Michel Piccoli (27. joulukuuta 1925 – 12. toukokuuta 2020) oli ranskalainen näyttelijä. Hän syntyi Pariisissa pianistiäidin ja viulisti-isän pojaksi. Piccolin elokuviin kuuluvat Kuoleman puutarha (Buñuel, 1956), Kamarineidon päiväkirja (Buñuel, 1964), Päiväperho (Buñuel, 1967), Topaz (Hitchcock, 1969) ja Vapauden aave (Buñuel, 1974). Piccoli oli kolmesti naimisissa Éléonore Hirtin, Juliette Grécon ja Ludivine Clercin kanssa. Hänellä on ensimmäisestä avioliitosta tytär Anne-Cordélia. ==Lähteet== ==Aiheesta muualla== * * Michel Piccolin muistokirjoitus Helsingin Sanomissa Luokka:Ranskalaiset näyttelijät Luokka:Vuonna 1925 syntyneet Luokka:Vuonna 2020 kuolleet Luokka:Seulonnan keskeiset artikkelit
Korkiakari

Korkiakari voi tarkoittaa ainakin seuraavia maantieteellisiä kohteita: * Korkiakari, saari Haukiputaan edustalla * Korkiakari, saari Kemin edustalla * Korkiakari, saari Merimaskun edustalla * Korkiakari, saari Oulun edustalla * Korkiakari, saari Rymättylän edustalla * Korkiakari, saari Simon edustalla
Johannisburgin linna

Johannisburgin linna () on linna Aschaffenburgin kaupungissa Baijerin osavaltiossa Saksassa. Se edustaa arkkitehtuurilliselta tyylisuunnaltaan renessanssia. Linnan rakennustyöt aloitettiin vuonna 1605, ja ne saatiin päätökseen vuonna 1614. Linnan suunnittelusta vastasi saksalainen arkkitehti Georg Ridinger. Julkisivumateriaalina on käytetty punaista hiekkakiveä. Vuoteen 1803 asti linna toimi Mainzin arkkipiispojen ja vaaliruhtinaiden toisena virallisena asuntona. Nykyisin linnassa on muun muassa museo ja taidegalleria. == Lähteet == == Aiheesta muualla == *Emporis: Schloss Johannisburg Luokka:Baijerin linnat Luokka:Unterfranken
Ligandi (kemia)

Ligandi on molekyyli tai ioni, joka on koordinoitunut keskusioniin ja sitoutunut siihen koordinatiivisella sidoksella. Sidoksen muodostuessa keskusioni toimii Lewisin happona ja ligandit Lewisin emäksinä. Ligandeja kutsutaan yksi-, kaksi-, kolme-, neljä- tai kuusihampaisiksi riippuen siitä, kuinka monta elektroniparin luovuttajaksi soveltuvaa luovuttaja-atomia sen rakenteessa on. Ligandin koordinoituessa keskusioniin useamman atominsa välityksellä muodostuva kompleksi saa rengasmaisen rakenteen. Tällaisia metallikomplekseja kutsutaan kelaateiksi. Luokka:Epäorgaaninen kemia Luokka:Kemiallinen sitoutuminen
Korkiakari (Oulu)

Korkiakari on pieni saari Oulun kaupungin edustalla Perämerellä.Kansalaisen karttapaikka Se sijaitsee Oulun satamiin johtavan 10 metrin laivaväylän pohjoispuolella noin kahdeksan kilometriä Oritkarin satamasta luoteeseen. Saari on matala, kivikkoinen ja karikkojen ympäröimä, ja se on merilintujen pesimäalue. Läheisin saari on Runniletto lännessä. ==Lähteet== Luokka:Oulun merialueiden saaret
Runniletto

Runniletto on asumaton saari Oulun kaupungin edustalla Perämerellä lähellä Haukiputaan kunnanrajaa. Saari sijaitsee Oulun satamiin johtavan 10 metrin laivaväylän pohjoispuolella noin yhdeksän kilometrin päässä luoteeseen Oritkarin satamasta. Muita läheisiä saaria ovat Korkiakari ja Pensaskari. Saarella on laivaväylän linjataulu. Runniletto on rauhoitusalue, ja sellaisena maihinnousukiellossa lintujen pesimäaikaan 15. toukokuuta – 31. heinäkuuta välisenä aikana. == Lähteet == == Aiheesta muualla == Luokka:Oulun merialueiden saaret
Pensaskari

Pensaskari voi tarkoittaa ainakin seuraavia maantieteellisiä kohteita: * Pensaskari, saari Haukiputaan kunnassa Oulun edustalla * Pensaskari, saari Iin edustalla * Pensaskari, saari Perämeren kansallispuistossa Tornion edustalla.
Luigi Nono

Luigi Nono (29. tammikuuta 1924 Venetsia – 8. toukokuuta 1990 Venetsia) oli italialainen säveltäjä. Hänen tuotantonsa on nykytaidemusiikkia, johon kuuluu muiden muassa elektronisia teoksia ja oopperoita. Koulutukseltaan Nono oli oikeustieteen tohtori. Luigi Nono kiinnostui sarjallisuudesta opiskellessaan vuosina 1943–1945 Gian Francesco Malipieron johdolla Venetsian konservatoriossa. Hän meni vuonna 1955 naimisiin Arnold Schönbergin tyttären Nurian kanssa. Nono kuului Darmstadtin koulukuntaan ja pääsi tutustumaan henkilökohtaisesti Edgard Varèseen, Karlheinz Stockhauseniin sekä muihin ajan huomattaviin säveltäjiin. Nono kuului vuodesta 1952 Italian kommunistiseen puolueeseen. Nonon viimeiseksi oopperaksi jäi Prometeo (1984). Säveltäjä kuoli Venetsiassa 66-vuotiaana. == Lähteet == Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1924 syntyneet Luokka:Vuonna 1990 kuolleet
Kauhakuormain

thumb|Jokioisten museorautatien kauhakuormain, jossa on myös kaivinkone Kauhakuormain eli kauhakuormaaja on irrallisen aineen käsittelyyn tarkoitettu työkone. Yksinkertaisimmat kauhakuormaajat ovat tavallisia traktoreita, joihin on asennettu erillisen kaksiosaisen, hydraulisesti säädettävän puomirakenteen avulla tarvittavan kokoinen kauharakenne, jota voidaan nostaa tai laskea; useimmissa kauhoissa on lisäksi erillinen hydraulinen säätölaite kallistuksen säätöä varten.Dolder ym. 2009, 31 Konetta käytetään niin, että kauha lasketaan halutulle korkeudelle ja traktoria ajetaan eteenpäin, kunnes kauha on täyttynyt kyseessä olevalla aineella, kuten vaikkapa lumella; sitten kauha nostetaan irti maasta ja yhdistelmä ajetaan siihen kohtaan johon kauhaan kerääntynyt aine on vietävä; nyt kauha voidaan tyhjentää kallistamalla. Kauhakuormaajia on olemassa monilukuinen tyyppivalikoima; useimmat niistä on rakennettu tähän nimenomaiseen tarkoitukseen, esimerkiksi ns. bobcat, jossa on kaksi kiinteää akselia joiden kaikki neljä pyörää vetävät; tällaista konetta ohjaillaan jarrujen avulla. Kone on erittäin ketterä ja pieniin tiloihin mahtuva. Samoin on olemassa kääntyvärunkoisia kauhakuormaajia (pyöräkuormaajat), joiden runko on nivelöity noin puolivälistä; konetta ohjataan säätämällä rungon kääntymiskulmaa hydraulisesti.Dolder ym. 2009, 35 Koneita käytetään runsaasti erilaatuisen irtonaisen tavaran, esimerkiksi rikasteen, lastaamiseen laivoihin ja rautatievaunuihin. ==Katso myös== * Kaivinkone ==Lähteet== * * Käyhkö Arttu: Amerikkalainen Legenda Caterpillar. Painotalo Casper Oy, Kurikka 2014 * Käyhkö Arttu: Caterpillar - höyrykoneesta hybridiin. Kustantaja Laaksonen, 2014. ISBN 978-952-5805-63-5 * Käyhkö Arttu: Volvo maanrakennuskoneet. Kustantaja Laaksonen, 2014. ISBN 978-952-5805-66-6 * Käyhkö Arttu: Maanrakennuskoneita Suomessa. Alfamer / Tarusto Oy, 2015. ISBN 978-952-472-234-6 ===Viitteet=== ==Aiheesta muualla == Luokka:Moottorityökoneet Luokka:Rakennusvälineet ja -kalusto ru:Ковш (рабочий орган)
Pensaskari (Haukipudas)

Pensaskari on asumaton saari Oulun satamiin johtavan laivaväylän varrella Oulun edustalla Perämerellä. Saari kuuluu Oulun kaupunkiin. Saari sijaitsee noin 11 kilometriä luoteeseen Oritkarin satamasta. Muita läheisiä saaria ovat Runniletto, Ahinletto ja Munakari. Saaren pohjoispuolella on lisäksi laajahko karikko- ja matalikkoalue. Saari sijaitsee 30 metrin syvyisen vesialueen pohjoisreunalla, ja merenpohja putoaa saaren lounaispuolella jyrkästi, laskeutuen 30 metriin noin sadan metrin matkalla. Saaren puusto on pääasiassa lehtimetsää ja pensaikkoa, ja sitä ympäröivät maannousun myötä syntyneet ruoikkorannat. Saari on matala, sen korkeimman kohdan kohotessa vain vajaan kolmen metrin verran merenpinnan yläpuolelle. Saarella on muutamia rakennuksia. Luokka:Haukiputaan saaret
Sporting de Gijón

Real Sporting de Gijón on espanjalainen jalkapalloseura Gijónin kaupungista Asturiasta. Seura perustettiin vuonna 1905 ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa, jonne se putosi kaudeksi 2017–2018. Kausi 2011–2012 oli Sportingille 40. Espanjan pääsarjassa. Vuosia 2008–2012 edeltävä jakso pääsarjassa ajoittui vuosiin 1977–1998 ja parhaimmillaan seura on sijoittunut sarjan toiseksi kaudella 1978–1979. Kausilla 1980–1981 ja 1981–1982 Sporting pelasi Espanjan cupin loppuottelussa, mutta hävisi molemmilla kerroilla. Seuran kotistadion on vuonna 1908 rakennettu, 25 885 -paikkainen El Molinón, joka on vanhin yhä käytössä oleva jalkapallokenttä Espanjassa. == Kuuluisia pelaajia == * Abelardo * Luis Enrique * Quini * Julio Salinas * David Villa == Entisiä valmentajia == * Abelardo * Vujadin Boškov * Javier Clemente * Benito Floro * Mariano García Remón * Marcelino García Toral * Aad de Mos * Manuel Preciado == Aiheesta muualla == * Real Sporting de Gijónin virallinen sivusto * Real Sporting de Gijónin menestys Primera Divisiónissa Sporting Gijon Luokka:Asturia
Server Side Includes

Server Side Includes (SSI) on HTTP-palvelimella suoritettava komentosarjakieli. Nimensä mukaisesti kielen suurin hyöty tulee palvelimen tiedostojen sisällytyksestä verkkosivuun, mutta kieli tukee myös muutamia muita toimintoja, kuten erilaisten komentojen ajamista ja niiden tulosteen kokoamista sivun osaksi ja ympäristömuuttujien tulostamista. Näiden lisäksi kielessä on alkeellinen ehtolausemoottori, joka tukee if-elseif-else -ehtoja. SSI:n käyttämiseksi se on kytkettävä päälle palvelimelle. HTML-sivuissa joissa käytetään SSI:n komentoja käytetään yleensä tiedostopäätettä .shtml. Yleisistä palvelinohjelmistoista ainakin Apache, LiteSpeed, nginx, lighttpd ja Internet Information Services tuntevat tekniikan. Kielen perussyntaksi on ``. Jos SSI ei ole käytössä, SSI-koodi ei näy HTML-sivulla, koska `` merkitsee kommenttia. Välilyönnit `<`-merkin ja käskyn välissä eivät ole sallittuja.http://httpd.apache.org/docs/2.0/howto/ssi.html#basic == Lähteet == Luokka: Ohjelmointikielet Luokka: World Wide Web